Stara željeznička stanica Ilidža
<s>Stara željeznička stanica Ilidža smještena je u centru naselja Ilidža.</s>

<s>Lokacija 
Željeznička stanica je svojom dužom stranom orijentisan u pravcu istok–zapad a glavni ulaz se nalazi na južnoj strani.</s><s>Željeznička pruga se nalazila na sjevernoj strani stanice, na mjestu današnjeg autoputa Sarajevo–Mostar, gdje je bio izlaz za peron.</s>

<s>Historija 
Izgrađena je 1892, kao stanica na željezničkoj pruzi Sarajevo–Metković.</s><s>Od ove stanice izgrađena je i lokalna pruga Ilidža–Banja Ilidža u dužini od 1,3 km.</s><s>Projekt stanice je izradio Franc Blažek, češki arhitekt koji je radio na Građevinskom odjeljenju Zemaljske vlade u Sarajevu u periodu 1889–1903. i Tehničko odjeljenje Bosanskohercegovačkih državnih željeznica.</s>

<s>Služila je svojoj namjeni sve do ukidanja uskotračne pruge Sarajevo–Metković–Ploče 26. novembra 1966, kad je preuređen u stambeni prostor.</s>

<s>Opis 
Zgrada Stare željezničke stanice na Ilidži sa svojim naglašenim kosim krovovima i bogato obrađenim drvenim strehama, predstavlja tipičan primjer "alpske arhitekture" austrougarskog perioda.</s><s>Osnovna karakteristika "alpskog" stila izgradnje je velika upotreba drveta u konstruktivne i dekorativne svrhe.</s>

<s>Sadašnje stanje dobra 
Zgrada željezničke stanice Ilidža je građevinski u lošem stanju, najviše zbog požara iz 1996. godine u kojem je potpuno izgorjela krovna konstrukcija, kao i zbog ratnih razaranja.</s><s>Zbog toga je objekat izložen stalnom vlaženju zidova i međuspratnih konstrukcija.</s><s>Objekat se danas koristi kao stambeni prostor i za smještaj radionice.</s>

<s>Reference</s>

<s>Literatura 
 Ajdin Fevzija, Historija željeznica Bosne i Hercegovine, Nacionalna univerzitetska biblioteka Bosne i Hercegovine, Sarajevo, 2006.</s>

<s>Vanjske veze</s>

<s>Ilidža
Nacionalni spomenici u Ilidži</s>

